text: [{"text_idx": "#000004", "text": "Skuldfra\u0301gonga / Treytir fyri ny\u0301tslu"}, {"text_idx": "#000018", "text": "I\u0301 einum litri\u0301kum grannalag i\u0301 gomlu Havnini standa eini li\u0301til gul hu\u0301s av betongi vi\u00f0 rey\u00f0um vindeygum og ljo\u0301sagr\u00f8num blikktaki. Har bu\u0301gva hju\u0301nini Marin og Hans Petur Joensen saman vi\u00f0 einasta vaksna soni teirra, Jo\u0301gvani, og ommu hansara Jovinu."}, {"text_idx": "#000068", "text": "Av og a\u0301 koyrir Jo\u0301gvan einsamallur seint um kv\u00f8ldi\u00f0 framvi\u00f0 hu\u0301sini, har sum barndo\u0301msvinurin by\u0301r. So ste\u00f0gar hann a\u0301 eitt bil og situr u\u0301ti i\u0301 myrkrinum og starir \u00f8vundsju\u0301kur inn gj\u00f8gnum tey sto\u0301ru, ljo\u0301su vindeyguni og eyglei\u00f0ir barndo\u0301msvinin liva ta\u00f0 go\u0301\u00f0a li\u0301vi\u00f0 saman vi\u00f0 konu si\u0301ni og b\u00f8rnunum. Jo\u0301gvan torir onganti\u0301\u00f0 at fara inn og koyrir so nakkalangur avsta\u00f0 aftur \u2013 sni\u0301kir seg burtur, sum tjo\u0301vur a\u0301 na\u0301tt."}, {"text_idx": "#000117", "text": "\u2013 Bor du hos din abbi?"}, {"text_idx": "#000232", "text": "\u2013 Koyr nu\u0301 bara heim, okay...."}, {"text_idx": "#000351", "text": "\u2013 Trappurnar f\u00f8ra u\u0301t i\u0301 ein bakgar\u00f0. Men skulu vit u\u0301t u\u0301r gar\u00f0inum, mugu vit gj\u00f8gnum eitt portur, har ein vakt stendur. Men har er eitt hegn inn til ein annan bakgar\u00f0, sum hoyrir til eitt anna\u00f0 hu\u0301s \u2013 og har er eitt anna\u00f0 portur u\u0301t a\u0301 g\u00f8tuna longri burtur. Hegni\u00f0 er bara naka\u00f0 h\u00f8gt... eg veit ikki, um vit sleppa upp um...."}, {"text_idx": "#000411", "text": "Heima i\u0301 li\u0301tla gula hu\u0301sinum av betongi vi\u00f0 rey\u00f0um vindeygum og ljo\u0301sagr\u00f8num blikktaki skamt harfra\u0301 situr sigoynaraomman Jovina vi\u00f0 sv\u00f8rtu Bellu liggjandi a\u0301 akslunum og hyggur u\u0301t gj\u00f8gnum opna kamarsvindeyga\u00f0 hja\u0301 s\u00e6r og roykir cigar. Hon hoyrir gjellini fra\u0301 ha\u0301talarunum a\u0301 m\u00f8tinum a\u0301 Vaglinum, sum runga gj\u00f8gnum ha\u0301lvan mi\u00f0by\u0301in. Jovina bl\u00e6sir roykin u\u0301t gj\u00f8gnum opna vindeyga\u00f0 og situr og ristir forha\u0301nisliga vi\u00f0 h\u00f8vdinum."}, {"text_idx": "#000437", "text": "F\u00f8royingurin velur at venda heiminum ryggin, geva seg undir verandi umst\u00f8\u00f0urnar og lata dreymin um eitt brei\u00f0ari u\u0301tsy\u0301ni fara, har hann so heldur roynir at finna seg til r\u00e6ttis i\u0301 si\u0301num egna li\u0301tla heimi, har hann l\u00e6ttari kann sp\u00e6la kongur i\u0301 dunnuhylinum."}]